b'\n_START_ARTICLE_\nAnsambl vokalnih solista Madrigal\n_START_PARAGRAPH_\nAnsambl vokalnih solista Madrigal je hrvatski profesionalni glazbeni ansambl iz Zagreba. Zove se po glazbenoj formi madrigalu. Ovaj ansambl je jedan od najreprezentativnijih glazbenih tijela Hrvatske. Sjedi\xc5\xa1te je u Petrovogorskoj 8, Zagreb._NEWLINE_Osnovan je 1991. godine. Izvodi baroknu glazbu. Ima 18 \xc4\x8dlanova, istaknutih mladih akademskih pjeva\xc4\x8da-solista. Ve\xc4\x87ina ih je ve\xc4\x87 prije napravila zapa\xc5\xbeenu samostalnu karijeru u opernoj i oratorijskoj glazbi._NEWLINE_Ansambl je gostovao na vi\xc5\xa1e od 80 samostalnih koncerata u Hrvatskoj i inozemstvu (Francuska, Italija, Slovenija, Bosna i Hercegovina, Austrija, Irska, Portugal, Finska, Egipat). _NEWLINE_Na repertoaru izvodi djela sakralne glazbe ranog baroka, hrvatsku vokalnu glazbu, rusku duhovnu glazbu i europsku sakralnu glazbu._NEWLINE_Objavio je dva albuma u izdanju Croatia Recordsa: G.Allegri: "Miserere mei, Deus", G. Faure: "Pavane" i M.-A. Charpentier: "Te Deum" na albumu iz 1996. te Hrvatske bo\xc5\xbei\xc4\x87ne popjevke 1998. godine.'